ನುವೊ ಜನಪದ ಧರ್ಮ

## ನುವೊ ಜನಪದ ಧರ್ಮ

ನುವೊ ಜಾನಪದ ಧರ್ಮ, ಅತ್ತಂದೆ ಚೀನೀ ಜನಪ್ರಿಯ ಭೂತೋಚ್ಛಾಟನಾ ಧರ್ಮ, ಚೀನೀ ಜಾನಪದ ಧರ್ಮದ ಒಂಜಿ ರೂಪಾಂತರ ಆದುಂಡು, ಉಂದೆಟ್ ಅಯಿತ ಸ್ವಂತ ದೇವಸ್ಥಾನೊಲು, ಆಚರಣೆಲು, ಯಾಜಕೆರೆನ ಆದೇಶೊಲು, ಬೊಕ್ಕ ದೇವೆರ್ನ ವ್ಯವಸ್ಥೆ ಉಂಡು. ಉಂದು ಅಂತರಜನಾಂಗೀಯ ಬೊಕ್ಕ ಮಧ್ಯ ಬೊಕ್ಕ ದಕ್ಷಿಣ ಚೀನಾಡ್ ಆಚರಣೆ ಆಪುಂಡು ಆಂಡಲಾ ತುಜಿಯಾ ಜನಕುಲೆನೊಟ್ಟುಗು ನಿಕಟವಾದ್ ಸಂಪರ್ಕೊಡು ಉಂಡು. ಉಂದು ಒಂಜಿ ಭೂತೋಚ್ಚ ಧಾರ್ಮಿಕ ಚಳುವಳಿ ಆದ್ ಉದಿತ್ಂಡ್, ಉಂದು nuó ದ ಮೂಲ ಅರ್ಥ. ಉಂದೆಟ್ ತಾವೋ ಧರ್ಮದ ಬಲವಾದ್ ಪ್ರಭಾವೊಲು ಉಂಡು.
ನೂವೊ ಜಾನಪದ ಧರ್ಮದ ಒಂಜಿ ವಿಶಿಷ್ಟ ಲಕ್ಷಣ ಪಂಡ ಅಯಿತ ಐಕಾನೊಗ್ರಾಫಿಕ್ ಶೈಲಿ, ಉಂದು ದೇವೆರೆನ್ ಮರತ್ತ ಮುಖವಾಡ ಅತ್ತಂಡ ತಲೆತ ರೂಪೊಡು ತೋಜಾವುಂಡು. ಉಂದು ಅಯಿತ ಸ್ವಂತ ಪುರಾಣೊಗು ಸಂಬಂಧ ಪಟ್ಟಿನವು, ಉಂದು ನುವೊದ ಮೂಲೊನು ಸುರುತ ರಡ್ಡ್ ನರಮಾನಿಲೆಗ್ ಪತ್ತೆ ಮಲ್ಪುಂಡು, ಅಕುಲು ಅನ್ಯಾಯವಾದ್ ತಲೆ ಕಡ್ತ್ ದ್ ಕೊಲೆ ಆಯೆರ್ ಬೊಕ್ಕ ಅಯಿಡ್ದ್ ಬೊಕ್ಕ ಅಕುಲೆನ್ ಸ್ಪಂದನೆ ಮಲ್ಪುನ ದೈವಿಕ ಪೂರ್ವಜೆರೆನ ರೂಪೊಡು ಆರಾಧನೆ ಮಲ್ತೆರ್. ನುವೊ ಆಚರಣೆಲು ಅಕ್ಲೆನ್ ಆರಾಧನೆ ಮಲ್ಪುನ ಪರಿಣಾಮಕಾರಿ ವಿಧಾನೊಲೆನ ರೂಪೊಡು ಸುರು ಆಂಡ್, ಲಾರ್ಡ್ ನುವೊ ಬೊಕ್ಕ ಲೇಡಿ ನುವೊ. ೧೯೮೦ ದಶಕೊಡ್ದ್ ಬೊಕ್ಕ, ನುವೊ ಜಾನಪದ ಧರ್ಮ ಚೀನಾಡ್ ಪುನರುಜ್ಜೀವ ಆಂಡ್. ಬೊಕ್ಕ ಇನಿ ಉಂದು ಕೇಂದ್ರ ಸರ್ಕಾರೊದ ಅನುಮೋದನೆಡ್ ಉಪ್ಪುನ ಒಂಜಿ ಜಾನಪದ ಧರ್ಮ. ನುವೊ ಯೋಜಕೆರೆನ್ 巫 ವು (ಶಾಮನ್ಸ್) ಪಂಡ್ದ್ ವರ್ಗೀಕರಿಸವೆರ್ ಬೊಕ್ಕ ಅಕ್ಲೆನ ಐತಿಹಾಸಿಕ ಪೂರ್ವಗಾಮಿಲು ಫಾಂಗ್ಕ್ಸಿಯಾಂಗ್ಶಿ ಆದಿತ್ತೆರ್.
## ದೈವೊಲು,ವಿಧೊಕ್ಲು== |
=ಪಿರಾಕ್ದ ಜೋಡಿ=: ನುಒಗೊಂಗ್ ಬೊಕ್ಕ ನುಪೊ
ನೂವೊ ಪ್ಯಾಂಥಿಯನ್ ಡ್ ಎಚ್ಚಿನ ದೇವತೆಲು ಲಾರ್ಡ್ ನೂವೊ ಬೊಕ್ಕ ಲೇಡಿ ನೂವೊ , ಪುರಾಣೊಲೆನ ಪ್ರಕಾರ ಮಾನವಕುಲೊದ ರಡ್ಡ್ ಪಿರಾಕ್ದಕುಲು, ಅಕ್ಲೆನ ಬಲಿ ನೂವೊ ಆಚರಣೆಲೆಗ್ ಮೂಲೊನು ಕೊರ್ತುಂಡು. ಒಂಜಿ ನುವೊ ಸಮಾರಂಭೊನು ಮಲ್ಪುನಗ, ಪಿರಾಕ್ ದ ಜೋಡಿನ್ ದೇವಸ್ಥಾನೊದ ಎದುರುಡು ಕೆತ್ತನೆ ಮಲ್ತಿನ ಮರತ ಪ್ರತಿಮೆಲೆಡ್ ತೋಜಾವೆರ್, ಆಂಡ ಮಾತಾ ಎಲ್ಯ ದೇವೆರೆನ್ ಅಕ್ಲೆನ ಪಿರವುಡು ದೀಪೆರ್. ಸರಳ ಆಚರಣೆಲೆಡ್, ಅವು ಬೇತೆ ಮಾತಾ ದೇವೆರೆನ ಮೂರ್ತಿಯಾದ್ ತೋಜುಂಡು.
=ಮೂಜಿ ಶುದ್ಧತೆಲು ಬೊಕ್ಕ ಜೇಡ್ ದೇವತೆ=
ಸಾಮಾನ್ಯವಾದ್, ನುಒಗೊಂಗ್ ಬೊಕ್ಕ ನುಒಪೊನ ಪಿರಾಕ್ದ ಜೋಡಿಲೆಗ್ ಮೂಜಿ ಶುದ್ಧೊಲು  ಬರ್ಪೆರ್. ಉಂದು ತಾವೋ ಧರ್ಮಶಾಸ್ತ್ರದ ಮುಖ್ಯ ತ್ರಿಮೂರ್ತಿ, ಬೊಕ್ಕ ಅಕ್ಲೆನ ಪ್ರದೇಶೊಗು ಬತ್ತಿನ ಹಾನ್ ಚೀನಿಯೆರ್ ತುಜಿಯಾಲೆನ ನಡುಟು ಪರಿಚಯಿಸಯೆರ್. ತ್ರಿಮೂರ್ತಿ ಬೊಕ್ಕ ಕೆಲವು ವಿಸ್ತಾರವಾದ್ ಆಚರಣೆದ ಶೈಲಿಲೆನ್ ಬುಡ್ದು, ನುವೊ ಜಾನಪದ ಧರ್ಮ ತಾವೋ ಧರ್ಮದ ತಾತ್ವಿಕ ವಿಷಯೊಲೆನ್ ಸ್ವಾಧೀನ ಮಲ್ತ್ಜಿ, ದಾಯೆ ಪಂಡ ನುವೊ ಆಚರಣೆಲೆನ ಉದ್ದೇಶ ಮುಖ್ಯವಾದ್ ನುವೊ ದೇವೆರೆನ್ "ಪೋಷಣೆ" ಮಲ್ಪುನವು.ಮೂಜಿ ಶುದ್ಧೊಲೆಡ್ ಜೇಡ್ ದೇವತೆ ಉಂಡು, ತಾವೊಯಿಸ್ಟ್ ಧರ್ಮಶಾಸ್ತ್ರೊದ ಬೇತೆ ದೇವತೆ, ನುವೊ ಯಾಜಕೆರ್ ಒಂಜಿ ವಿಚಿತ್ರ ಆಚರಣೆದ ಸಾಧನೊಗು, ಒಂಜಿ ಎರು ಕೊಂಬುಗು ಉರಿತ್ತ್ ದು ಆಹ್ವಾನಿಸವೆರ್. ಜೇಡ್ ದೇವತೆನ್ ಮಾತಾ ಎಲ್ಯ ದೇವೆರೆನ ಕಮಾಂಡರ್ ಪಂಡ್ದ್ ಲೆಪ್ಪುವೆರ್, ಅಂಚಾದ್ ಅಕ್ಲೆನೊಟ್ಟುಗು ಸಂವಹನ ಮಲ್ಪುನಗ ಸುರುಕು ಅರೆನ್ ಲೆಪ್ಪುನ ಅಗತ್ಯ ಉಂಡು.
=ಮೂಜಿ ಲೋಕೊಲೆನ ದೇವತೆಲು, ಐನ್ ದಿಕ್ಕುಲೆನ ದೇವತೆಲು, ಬೊಕ್ಕ ಸಿಂಹಾಸನೊಡು ಉಪ್ಪುನ ದೇವತೆ=
ಜೇಡ್ ದೇವತೆಡ್ದ್ ಬೊಕ್ಕ ಮೂಜಿ ಪೋಷಕೆರ್ ಬೊಕ್ಕ ಐನ್ ದೇವತೆಲು ಬರ್ಪೆರ್  ಉಂದು ರಡ್ಡ್ ಲಾ ಹಾನ್ ಚೀನೀ ಜಾನಪದ ಧರ್ಮೊಡು ಸಾಮಾನ್ಯವಾದುಂಡು. ಈ ಟ್ರಿಪ್ಲೆಟ್ ನ್ ಸ್ವರ್ಗದ ಪೋಷಕೆರ್  ಭೂಮಿದ ಪೋಷಕೆರ್  (ಯಾನ್ Nüwa) ಬೊಕ್ಕ ಮಾನವೀಯತೆದ ಪೋಷಕೆರ್ (Rénhuáng, ಯಾನ್ ಶೆನ್ನೊಂಗ್) ರಚನೆ ಮಲ್ತೆರ್.
ಬೇತೆ ಗುಂಪುಡು ಬ್ರಹ್ಮಾಂಡದ ಮಧ್ಯೊಡು ಉಪ್ಪುನ ಮಂಜಲ್ ದೇವತೆ, ಪೂರ್ವೊಡು ಪಚ್ಚೆ ಅತ್ತ್ಂಡ ನೀಲಿ ದೇವತೆ, ದಕ್ಷಿಣೊಡು ಕೆಂಪು ದೇವತೆ, ಪಶ್ಚಿಮೊಡು ಬೊಳ್ದು ದೇವತೆ, ಬೊಕ್ಕ ಉತ್ತರೊಡು ಕಪ್ಪು ದೇವತೆ ಉಂಡು. ಉಂದು ಪ್ರಕೃತಿದ ಬೇತೆ ಬೇತೆ ಭಾಗೊಲೆಡ್ ಬ್ರಹ್ಮಾಂಡೀಯ ಮಹತ್ವೊನು ಪಡೆಯೊಂದುಂಡು ಬೊಕ್ಕ ಐತಿಹಾಸಿಕ ವ್ಯಕ್ತಿಲೆಡ್ ಮೂರ್ತಿವೆತ್ತಾದ್ ಉಂಡು ಪಂದ್ ನಂಬುನವು.
ಮೂಜಿ ಪೋಷಕೆರ್ ಬೊಕ್ಕ ಐನ್ ದೇವತೆಆದ್ ಬೊಕ್ಕ ಸಿಂಹಾಸನೊಡು ಉಪ್ಪುನ ದೇವತೆ ಉಲ್ಲೆರ್, ಆರ್ ಇತ್ತೆದ ಕಾಲೊಡು ಅವತಾರೊಡು ಉಲ್ಲೆರ್ ಪಂದ್ ಪರಿಗಣಿಸವೆರ್. ಚೀನಾದ ಅತ್ಯಂತ ಪ್ರಮುಖ ಸಮಕಾಲೀನ ಸರ್ಕಾರಿ ವ್ಯಕ್ತಿ ಸಿಂಹಾಸನೊಡು ಉಪ್ಪುನ ದೇವೆರ್ ಪಂದ್ ನಂಬುನವು. ನೂವೊ ದೇಗುಲೊಲೆಡ್, "ಸಿಂಹಾಸನೊಡು ಉಪ್ಪುನ ದೇವೆರೆಗ್ ದೀರ್ಘಾಯುಷ್ಯ" ಪನ್ಪಿನ ಶಾಸನೊಡು ಒಂಜಿ ಫಲಕ ಉಪ್ಪುಂಡು.
## ದೇವಸ್ಥಾನೊಲು ಬೊಕ್ಕ ಸಮಾರಂಭೊಲು
ನ್ಯೂವೊ ಚಟುವಟಿಕೆಲೆನ ನಡಪ್ಪುನ ಜಾಗೆ ಬೇತೆ ಬೇತೆ ದೇವಸ್ಥಾನೊಲು ( "ಭೂತೋಚ್ಚುನ ದೇವಸ್ಥಾನ") ಬೊಕ್ಕ ಖಾಸಗಿ ವೇದಿಕೆಲು). ನೂವೊ ಅಭ್ಯಾಸೊಲೆನ ಮುಖ್ಯ ಕೆಲಸ ಪಂಡ ದೇವೆರೆನ ಶಕ್ತಿನ್ ಸಾಧ್ಯ ಆಯಿನಾತ್ ಬಲಪಡಾವುನವು, ಅಂಚಾದ್ ಅಕುಲು ದುಷ್ಟ ಜೀವಿಲೆನ್ ಪಿದಯಿ ಬುಡ್ಪಾವೊಲಿ.
ನೂವೊ ಸಮಾರಂಭೊಲು ನಲಿಕೆದ ಪ್ರದರ್ಶನ, ಪಾಡ್ದನೊಲು, ಬಲಿದಾನೊಲು, ಬೊಕ್ಕ ನೂವೊ ರಂಗಮಂದಿರನ್ ಸೇರ್ದುಂಡು.
ನೂವೊ ಯಾಜಕೆರೆನ ಪ್ರತಿಯೊಂಜಿ ಆದೇಶೊಗು ಅಯಿತ ಸ್ವಂತ ಸ್ಥಾಪಕೆರ್ ಉಪ್ಪುವೆರ್, ಅಕುಲು ಸಮರ್ಪಿತ ಬೆಟ್ಟೊಲೆಡ್  ("ಆದೇಶದ ಬೆಟ್ಟ") ಗೌರವೊನು ಪಡೆಯೆರ್. ಪ್ರತಿಯೊಂಜಿ ಆಚರಣೆದ ಪೊರ್ತುಡು ಆದೇಶದ ಪಿರಾಕ್ದಕುಲೆನ್ ಆಹ್ವಾನಿಸವೆರ್ ಬೊಕ್ಕ ದೈವಿಕ ಶ್ರೇಣಿ ವ್ಯವಸ್ಥೆಡ್, ಅಕುಲು ಸಿಂಹಾಸನೊಡು ಉಪ್ಪುನ ದೇವೆರೆನ ತಿರ್ತ್ ಬರ್ಪೆರ್. ಯಾನ್ ಸನ್ಲಾಂಗ್, ಲಿಯು ವುಲಾಂಗ್, ಬೊಕ್ಕ ಹುವಾಂಗ್ ವಾನ್ಲಾಂಗ್ ಪನ್ಪಿನಕುಲು ಸುಮಾರ್ ಮಾತಾ ಆದೇಶೊಲೆಗ್ ಸಾಮಾನ್ಯವಾದ್ ಉಪ್ಪುನ ಮೂಜಿ ಪಿರಾಕ್ದ ನುವೊ ಆಚರಣೆಕಾರೆರ್.
ಡೋರ್ ಗಾಡ್ಸ್, ವೆಲ್ ಗಾಡ್, ಹಾರ್ಟ್ ಗಾಡ್, ಲ್ಯಾಂಡ್ ಗಾಡ್, ಬೊಕ್ಕ ವೆಲ್ತ್ ಗಾಡ್ ಇಂಚಿನ ಪ್ರಕೃತಿದ ಬೊಕ್ಕ ಮಾನವ ವ್ಯವಹಾರೊಲೆನ ಬೇತೆ ಬೇತೆ ದೇವೆರ್ಲಾ ಉಲ್ಲೆರ್, ಅವು ನೂ ಪ್ಯಾಂಥಿಯನ್ ಡ್ ಕೆಳಮಟ್ಟೊದ ಸ್ಥಾನೊಡು ಇತ್ತ್ಂಡಲಾ ಜನಕುಲೆನೊಟ್ಟುಗು ತಕ್ಷಣದ ಸಂಬಂಧೊಡು ಉಪ್ಪುನಕುಲು.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್